OpenLLM-France/wikimedia huggingface dataset:
# Badok 13 Beteranoen Arraunketa Elkartea

Badok 13 beteranoen arraun talde bat da Zarauzko eta Orioko arraunlariak biltzen dituena. Kolore grisa erabiltzen du.

## Kolorea

Branka traineru grisarekin aritzen dira eta elastikoa ere grisa erabiltzen dute. Zarautz Arraun Elkartearen barneko trainerua zenean sariak jasotzerakoan kolore urdineko elastikoak janztez zituzten, eta 2023tik aurrera Orioren elastiko horiak janzten dituzte.

## Historia

2012an Zarautz Arraun Elkarteak beteranoen taldea sortzea erabaki zuen eta 2014an hasi ziren Beteranoen Ligan. Aurreneko estropada ordea 2013ko Oriaren jeitsiera izan zuten eta irteeran 13. postua egokitu zitzaienez hortik atera zuten talde berriarentzako izena, Badok 13. 2018. urtean Zarauzko eta Orioko eta Getariako elkarteetako beteranoak sartu ziren taldean eta mailak nabarmen egin zuen gora. Urte hartan bigarren egin zuten Ligan eta bost estropada irabazi zituzten. 2019an Liga irabazi zuten, jokoan jarritako estropada guztietan gailenduz. Arraunlari ugari zituenez B traineruak ere estropada guztietan egin zuen arraun, gonbidatu gisa.
2020koa bertan behera utzi zen COVID-19 pandemiaren erruz eta 2021ean nagustitasun handiz itzuli dira. 2021ean Ligaz gain txapelketak ere antolatu ziren eta zarauztarrek Gipuzkoakoa eta Euskadikoa irabazi zuten. Liga horretan Amaia Aramendik arraun egin zuen eta Beteranoen liga irabazi duen aurreneko emakumezkoa izan zuen. 2022an apalago ibili zen taldea.
2023tik aurrera Orio Arraunketa Elkartea da taldearen arduraduna eta Badok 13 edo Badok 13 Orio izenaz ezagutzen da.

## Palmaresa

* ABE Traineruen Liga:
** Txapeldun (3): 2019, 2021, 2024.
** Bigarren (1): 2018.
* Euskadiko Traineru Txapelketa
** Txapeldun (3): 2019, 2021, 2024.
* Euskadiko distantzia luzeko traineru txapelketa
** Txapeldun (1): 2020.
* Gipuzkoako Traineru Txapelketa
** Txapeldun (6): 2018, 2019, 2021, 2022, 2023, 2024.
* Oriako Traineru Jaitsiera (2): 2019, 2025.

## Denboraldiak

| Urtea | ABE Liga | Euskadiko txap. |
| 2014 | ? | - |
| 2015 | 8.a | - |
| 2016 | 7.a | - |
| 2017 | 7.a | - |
| 2018 | 2.a | - |
| 2019 | Txapelduna | Txapelduna |
| 2020 | - | - |
| 2021 | Txapelduna | Txapelduna |
| 2022 | 4.a | 6.a |
| 2023 | 2.a | 2.a |
| 2024 | Txapelduna | Txapelduna |

## Erreferentziak

* 1 2 3 SA, Baigorri Argitaletxea. (2019-07-30). «Paladaz palada, BETERANOEN LIGAn EGONKORTU DA ZARAUZKO BADOK 13» GARA (Noiz kontsultatua: 2021-07-24).
* ↑ «Beterano mailako Gipuzkoako Traineru Txapelketa irabazi du Badok 13k - Orio» Orioguka.eus (Noiz kontsultatua: 2024-06-09).
* 1 2 «Badok 13, gailurrera bigarrenez - Zarautz» Zarauzkohitza.eus (Noiz kontsultatua: 2021-07-24).
* ↑ «Badok 13 beteranoen ontziak XII. Kontxako Estropada irabazi du - Orio» Orioguka.eus (Noiz kontsultatua: 2024-06-09).

## Kanpo estekak

* Paladaz palada beteranoen ligan egonkortu da Zarauzko Badok 13 (www.naiz.eus)
* Datuak: Q107631033
# María Flores

María Flores edo María Meca (Eivissa,1775 – XIX. mendea) Espainian esklabotza indargabetu aurretik bere askatasuna eta bere alabarena lortu zuen emakumea.

## Biografia

Mariaren gurasoak Oranen bahitu eta esklabo egin zituzten eta ondoren Eivissako Juan Tur-eri salduak izan ziren. Gurasoak bezala, Maria 1790. urtera arte Joan Tur Gotarredona abokatuaren esklabo izan zen. Hau hiltzean Bernat Guaschen jabetzara pasa zen, orduan Mariak 16 urte zituen eta jabez aldatzeaz gain izena ere aldatu zuen, María Meca izatetik María Flores izatera pasa zen.

### Askatasunaren aldeko borroka gorteetan

1820an bere askatasunaren alde borrokatzen hasi zen, 1821ko martxoaren 28an Gorteek bilkura berezia ospatu zuten bere kasua eztabaidatzeko. Erabakia hartu bitartean, bera eta bere alaba, Rita, Eivissako nagusi politikoaren babespean jartzea eskatu zuen.
Legegintza Batzordeak esklabotza gobernu liberal batekin bateraezina zela eta penintsulan zein ondoko irletan indargabetu zezan proposatu zuen eta kolonietako pertsonen esklabotza indargabetzea proposatu ez bazuen ere, espainiar lurraldea zapalduz gero bertako agintarien babespean gera zitzatela proposatu zuen. Zenbait diputatuk erabaki hori lege bidezkoa izan behar zuela ohartu zuten.
Mariaren arabera, bere jabeak beraragatik ordaindutakoa aski ondo zegoen pagatuta. Baina Bernat Guaschek horrekin konforme ez eta bere alabaren jabe ere izan nahi zuen. Maria bidezkoa ez zen herentzia horren kontra egin zuen eta 32 urtean jaso gabeko soldata eskatu zuen. 1824ko azaroaren 24an, Fernando VII. aren dekretu batek ama eta alaba aske utzi zituen. Hamahiru urte geroago, 1837an esklabotza modu ofizialean indargabetu zen Espainian.
1928an Estampa izeneko aldizkarian gertaera bildu zuten eta Espainiako azken esklabo zuria izan zela baieztatzen zen, baina gerora hori zalantzan jarri da. Izan ere, hiru urte geroago Josep Selleresek bi emakume esklabo zituen Eivissan, María Teresa eta bere alaba, baina zuriak ziren edo ez, ezin da jakin.

## Sariak eta aitortzak

* Eivissako Udalak "esclava María Flores" izena jarri zion kale bati.

## Bibliografia

* Joan Planells Ripoll (1991). Els darrers esclaus d’Eivissa.
* Antoni Ferrer (2011). Captius o esclaus a Eivissa.
== Erreferentziak
* ↑ «Enciclopèdia d'Eivissa i Formentera» www.eeif.es (Noiz kontsultatua: 2023-02-09).
* 1 2 3 4 5 (Gaztelaniaz) Jurado, Laura. (2023-02-07). «La esclava que puso en jaque a la Corona española» elDiario.es (Noiz kontsultatua: 2023-02-09).
* ↑ (Gaztelaniaz) «Calle Esclava Maria Flores, Eivissa Illes Balears | Trovimap» www.trovimap.com (Noiz kontsultatua: 2023-02-09).

## Kanpo estekak

* Datuak: Q116739082
# Haitiko Iraultza

Haitiko Iraultza (frantsesez: Révolution haïtienne) Frantziar kolonialismoaren eta esklabotzaren aurkako esklabo matxinada arrakastatsua izan zen. Saint-Dominguen frantziarrek zuten agintearen aurka altxatu ziren, Haitiren independentziara eramango zuena. 1791an hasi zen eta 1804an bukatu zen, koloniaren independentziarekin. Esklabotzaren aurkako altxamendu bakarra izan zen estatu berri baten sorrera ekarri zuena. Gainera, esklabotza bera ezeztatu eta zuriak ez zirenen agintea ekarriko zuen bakarra izan zen. Haitiko Iraultzaren ikertzaileen arabera Mundu Atlantikoan arrazismoaren aurkako momentu historiko definitorioa izan zen.
Esklabotzaren instituzioan eragina izan zuen Ameriketan. Frantziar agintearen bukaera eta esklabotzaren abolizioaren ondoren, euren eskubide berrien kudeaketa arrakastatsua izan zen, mulatoekin batera, Europako zurien aurrean independentzia mantenduz. Espartakok 1.900 urte lehenago Erromako Errepublikaren aurka egindako altxamenduaren osteko esklabo-matxinadarik handiena izan zen. Beltzen gutxiespenaren inguruan zeuden klitxeak aldatu zituen eta esklaboek euren askatasuna mantentzeko zuten gaitasun ezaren ideia bertan behera utzi zuen. Esklabo jabeek beldurra hartu zioten egoerari, esklabuek zuten antolatzeko gaitasuna ikusita.

## Ikus, gainera

* Bois Caïman
* Toussaint Louverture

## Kanpo estekak

* Datuak: Q689128
* Multimedia: Haitian Revolution / Q689128
# Real Compañía de Comercio de La Habana

La Real Compañía de Comercio de la Habana 1740ko abenduaren 18an urtean sortu zen errege zedula baten bitartez Habanan, eta bertan egon zen 1757 arte, Fernando VI.a erregeak egoitza Madrilera pasatzeko agindu zuen arte.

## Historia

Enpresa monopolista bat izan zen, Kubako kanpoko merkataritza zabala zentralizatu nahi izan zuen (ia dena kontrabandoan), tabakoaren errenta itzelak (Uztarizen arabera, Espainiako produktu kolonial garrantzitsuena) eta ontziolak (1714 eta 1762 bitartean Habanako ontziolak 66 gerraontzi sortu zituen). Jarduera-bolumen horri gehitu behar zaizkio esklabo afrikarren merkataritza eta gero eta azukre-ekoizpen handiagoa zen.

## Ikus, gainera

* Euskalerriaren Adiskideen Elkartea

## Bibliografia

* Ramón de Mesonero Romanos (1833). Manual de Madrid, Descripción de la corte y de la villa.II. Edición. Imprenta de D.M. de Burgos.
* Margarita Eva Rodríguez García (2005). Compañías privilegiadas de comercio con América y cambio político (1706-1765). Estudios de Historia Económica, 46.
* Manuel R. Moreno y José Joaquín Moreno (1992). Relación general de los socios de la Real Sociedad Bascongada de los Amigos del País con residencia o actuación distinguida en Cuba (1765-1793) Boletín de la Real Sociedad Bascongada de Amigos del País, 48, 3-4.
* Francisco Escobar Torres (2003). La Habana de la Real Compañía de Comercio. Revista Hispano Cubana, 17, 85-92

## Erreferentziak

* ↑ (Gaztelaniaz) «REAL COMPAÑÍA DE LA HABANA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-05-27).
* Datuak: Q60827640
# Doddie Weir Cup

Doddie Weir Cup (galeseraz Cwpan Doddie Weir) urtero Sei Nazioen Torneoan Gales eta Eskoziaren arteko irabazleari eman ohi zaion saria da. 2018an ezarri zen.
Neurona motorraren gaixotasuna pairatzen dutenei babesa ematea du helburu eta gaixotasun hau pairatzen duen Doddie Weir errugbilari eskoziarraren izena darama. Lehenengo ekitaldia lagunarteko partida batean jokatu zen, 2018ko azaroaren 3an, eta ondorengoak Sei Nazioen Txapelketaren barnean jokatu dira.

## Palmaresa

| Urtea | Hiria (estadioa) | Etxekoa | Emaitza | Kanpokoa | --Berdin |
| 2018 | Cardiff (Millennium Stadium) | Gales | 21-10 | Eskozia | 1 - 0 - 0 |
| 2019 | Edinburgh (Murrayfield) | Eskozia | 11-18 | Gales | 2 - 0 - 0 |
| 2020 | Llanelli (Parc y Scarlets) | Gales | 10-14 | Eskozia | 2 - 1 - 0 |
| 2021 | Edinburgh (Murrayfield) | Eskozia | 24-25 | Gales | 3 - 1 - 0 |
| 2022 | Cardiff (Millennium Stadium) | Gales | 20-17 | Eskozia | 4 - 1 - 0 |
| 2023 | Edinburgh (Murrayfield) | Eskozia | 35-7 | Gales | 4 - 2 - 0 |
| 2024 | Cardiff (Millennium Stadium) | Gales | 26-27 | Eskozia | 4 - 3 - 0 |
| 2025 | Edinburgh (Murrayfield) | Eskozia | 35-29 | Gales | 4 - 4 - 0 |

## Garaipenak

| Taldea | Irabaziak | Urteak |
| Gales | 4 | 2018, 2019, 2021, 2022 |
| Eskozia | 4 | 2020, 2023, 2024, 2025 |

## Ikus, gainera

* Calcutta Cup
* Millennium Trophy
* Centenary Quaich
* Giuseppe Garibaldi Trophy
* Auld Alliance Trophy
* Cuttitta Cup

## Kanpo estekak

* Datuak: Q60755172
# Juan Anton Astigarribia

Juan Anton Astigarribia (Mutriku, c. 1525- ?) gipuzkoar merkatari eta esklabo trafikatzailea izan zen. «La Trinidad» izeneko 300 tonako ontzi batean nabigatzen zuen. Bidaia asko egin zituen eta "dukat asko irabazi zituen"
Laster merkataritzan eta ekoizkinen itsas garraioan aritu zen Atlantikoko eta Mediterraneoko eremuen artean, Espainiako Koroaren hedapen ekonomiko handiaren garaian. Euskal burdinaren manufakturak, fruitu lehorrak, arrain gatzuna eta zerealak saltzen zituen.
Garai hartako marinel askoren ohiko ibilbideak jarraitzen zituen, garraioan eta merkataritzan aritzen ziren euskaldun askorentzat: iparraldeko Europako kostaldetik ia Mediterraneo hondoraino, Ingalaterran, Flandesen, Herbehereetan, Frantzian, Espainian, Portugalen, Italian eta Grezian porturatuz.
Afrikatik esklaboak garraiatzen ere jardun zuen, esklabutzaren negozio oparoan.

## Erreferentziak

* 1 2 Astigarribia, Juan Antón de. in: Auñamendi Entziklopedia..
* ↑ «Juan Antón de Astigarribia» Foro de Euskal Herria.
* ↑ Azpiazu, José Antonio. ESCLAVOS Y TRAFICANTES: HISTORIAS OCULTAS DEL PAIS VASCO. La Casa del Libro.
# Manowar

Manowar Ameriketako Estatu Batuetan 1980ean sortutako heavy metal musika taldea da, ezohiko soinu epikoa izateagatik ezaguna. Gutxienez bi aldiz egon dira Euskal Herrian kontzertuak ematen: 2010eko irailaren 10ean Durangon eta 2025eko martxoaren 8an Iruñean.

## Historia

Joey DeMaiok eta Ross Boss Friedmanek topo egin zuten Black Sabbatharentzat lanean ari zirela. Eric Adams ahotsarako eta Donnie Hamzik bateriarako ekarrita, Manowar osatu zuten. Battle Hymns lehen diskoa kaleratu zutenean, Orson Welles "Dark Avenger" kantan narratzaile izan zuten. Fighting the World albumean bueltatzekoa zen Orson Welles, "Defender" abestiaren narrazioa burutzeko. Scott Columbus bateriajole berriarentzat ohi baino bateria indartsuagoak propio ekoiztu behar izaten ziren, hain gogor jotzen zuen eta. Manowar Guinness Errekorren Liburuan agertu zen 1984an, ozenkien jotzen zuen munduko taldea izateagatik.

## Diskografia
### Estudioko diskoak

* Battle Hymns (1982)
* Into Glory Ride (1983)
* Hail to England (1984)
* Sign of the Hammer (1984)
* Fighting the World (1987)
* Kings of Metal (1988)
* The Triumph of Steel (1992)
* Louder Than Hell (1996)
* Warriors of the World (2002)
* Gods of War (2007)
* The lord of steel (2012)
* The final battle I (2019)
* The revenge of Odysseus (2022)

### Zuzenekoak

* Hell on Wheels (Zuzenean, 1997)
* Hell on Stage (Zuzenean, 1999)
* Gods of War Live (2007)

## Kanpo estekak

* Datuak: Q156049
* Multimedia: Manowar / Q156049
* ↑ «Manowar, Alice Cooper eta Motorhead Durangon izango dira udazkenean - Durango» Anboto.org (Noiz kontsultatua: 2025-03-09).
* ↑ (Gaztelaniaz) Escorzo, Javier. (2025-03-09). «La gran noche del heavy metal cayó con fuerza sobre el Navarra Arena con el cierre de Manowar» Diario de Noticias de Navarra (Noiz kontsultatua: 2025-03-09).
# Zoia Jakovleva

Zoia Julianovna Jakovleva, jaiotzez Rustxits (errusieraz: Зоя Юлиановна Яковлева (Рущиц); 1862 – 1908ko abenduaren 14a/abenduaren 1a), Skabioza (errusieraz: Скабиоза) izengoitiaz ere ezaguna, errusiar idazlea izan zen.

## Bizitza

Zoia Rustxits 1862an jaio zen, eta oraindik gaztea zela, literatura arloan hasi zen. Atzerri Ministerioko funtzionario baten emaztea zen.
Zhivopisnoie obozrenie stran sveta, Zvezda, Sever, Niva, Zarnitsy eta Errusiako Inperioko beste hainbat aldizkaritan kolaboratu zuen. 1899an, Zoia Jakovlevaren eleberri labur eta ipuin batzuk liburu moduan argitaratu ziren San Petersburgon. Antzezlanei dagokionez, Jakovlevaren Pozdno eta Txuzhoie dobro vprok neidiot dramak Antzoki Inperialetako eszenatokietan antzeztu ziren. Idazle izateaz gain, antzerki talde afizionatuetan aritu zen urte askotan.

## Lan hautatuak

* Posledniaia stranitsa (1891)
* Elegia Ernsta (1891)
* Rasskaz moiego deda (1892)
* Tsvetok stxastia. Rozhdestvenski rasskaz (1892)
* Moi bedny tsvetok (1894)
* Pod Rozhdestvo (1896)
* Pozdno (1898)
* Povesti i rasskazy (1899)
* Staraia byl (1903)

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2025-03-09).
* 1 2 (Errusieraz) Носков, Н. Д., ed. Словарь литературных типов. Петроград: Издание редакции журнала «Всходы» (argitaratze data: 1908-1914).
* 1 2 3 4 (Errusieraz) «Яковлева Зоя Юлиановна, артистка, прозаик, драматург» Александринский театр (Noiz kontsultatua: 2025-03-09).
* 1 2 3 (Errusieraz) Горбунов, Ю. А. «Яковлева Зоя Юлиановна» Писательницы России (материалы для биобиблиографического словаря) (Noiz kontsultatua: 2025-03-09).
* 1 2 3 (Errusieraz) «Яковлева, Зоя Юлиановна» Энциклопедический словарь Брокгауза и Ефрона. XLIa Санкт-Петербург (argitaratze data: 1904), 607 or. (Noiz kontsultatua: 2025-03-09).

## Kanpo estekak

* Datuak: Q58662553
# Antonio Cánovas del Castilloren hirugarren gobernua

Antonio Cánovas del Castilloren hirugarren gobernua, 1879ko abendutik 1881eko otsailera arte, Espainiako Borboien Berrezarkuntzaren sistemaren sendotzearen parte izan zen. Aldi horretan, Cánovas del Castillok herrialdea egonkortzeko eta alderdi biko sistema indartzeko politikak ezartzen jarraitu zuen, alderdi kontserbadore eta liberalen arteko boterea txandakatuz.
Gobernu honek Hirugarren Karlistaldiaren ondoren herrialdea baketzea eta herrialdearen egoera hobetzeko erreforma ekonomiko eta sozialak sustatzea ere izan zituen ardatz. Hala ere, Canovas del Castillok erronka esanguratsuei aurre egin zien, sektore politiko eta sozial batzuen aurkakotasuna barne.

## Kabinetea

Ministroen Kontseilua, 1879ko abenduaren 9a – 1881eko otsailaren 8a :
| Funtzioa | Izena eta abizenak | Denbora |
| Ministroen Kontseiluko presidentea | Antonio Cánovas del Castillo | 1879ko abenduaren 9a – 1881eko otsailaren 8a |
| Estatu ministroa | Antonio Cánovas del Castillo | 1880ko urtarrilaren 20a – 1881eko otsailaren 8a (bitarteko) |
| Estatu ministroa | Francisco de Borja Quipo | 1879ko abenduaren 9a – 1880ko urtarrilaren 20a |
| Agintaritza ministroa | Francisco Romero Robledo | 1879ko abenduaren 9a – 1881eko otsailaren 8a |
| Gerra ministroa | José Ignacio de Echevarría | 1879ko abenduaren 9a – 1881eko otsailaren 8a |
| Itsas Armada ministroa | Santiago Durán y Lira | 1879ko abenduaren 9a – 1881eko otsailaren 8a |
| Sustapen ministroa | Fermín Lasala y Collado | 1879ko abenduaren 9a – 1881eko otsailaren 8a |
| Grazia eta Justizia ministroa | Saturnino Álvarez Bugallal | 1879ko abenduaren 9a – 1881eko otsailaren 8a |
| Itsasoz haraindiko ministroa | Cayetano Sánchez Bustillo | 1880eko martxoaren 20a – 1881eko otsailaren 8a |
| Itsasoz haraindiko ministroa | José Elduayen Gorriti | 1879ko abenduaren 8a – 1880ko martxoaren 20a |
| Ogasun ministroa | Manuel Orovio Echagüe | 1879ko abenduaren 8a – 1880ko martxoaren 20a |
| Ogasun ministroa | Fernando Cos-Gayón | 1880eko martxoaren 20a – 1881eko otsailaren 8a |

## Kanpo estekak

* Datuak: Q111209242
# Leopoldo O'Donnellen laugarren gobernua

Leopoldo O 'Donnellen laugarren gobernua, 1865eko ekaina eta 1866ko uztaila bitartean, hainbat gertaera esanguratsuk markatu zuten:

## Kabinetea

Ministroen Kontseilua, 1865eko ekainaren 21a – 1866ko uztailaren 10a :
| Funtzioa | Izena eta abizenak | Denbora |
| Ministroen Kontseiluko presidentea | Leopoldo O'Donnell | 1865eko ekainaren 21a – 1866ko uztailaren 10a |
| Gerra ministroa | Leopoldo O'Donnell | 1865eko ekainaren 21a – 1866ko uztailaren 10a |
| Estatu ministroa | Manuel Bermúdez de Castro y Díez | 1865eko ekainaren 21a – 1866ko uztailaren 10a |
| Agintaritza ministroa | José Posada Herrera | 1865eko ekainaren 21a – 1866ko uztailaren 10a |
| Itsas Armada ministroa | Juan de Zavala de la Punete | 1865eko ekainaren 21a – 1866ko uztailaren 10a |
| Itsasoz haraindiko ministroa | Antonio Cánovas del Castillo | 1865eko ekainaren 21a – 1866ko uztailaren 10a |
| Ogasun ministroa | Manuel Alonso Martínez | 1865eko ekainaren 21a – 1866ko uztailaren 10a |
| Justizia ministroa | Fernando Calderón Collantes | 1865eko ekainaren 21a – 1866ko uztailaren 10a |
| Sustapen ministroa | Antonio Aguilar y Correa | 1865eko ekainaren 21a – 1866ko uztailaren 10a |
# Francisco Armeroren gobernua

Francisco Armero y Fernández de Peñaranda, Nerbioiko I. markesa bezala ezaguna, XIX. mendeko espainiar itsasgizon eta politikari nabarmena izan zen.
Armerok karrera militar bikaina izan zuen, eta Itsas Armadako kapitain jeneral mailara iritsi zen. Gainera, paper garrantzitsua bete zuen Espainiako politikan, eta Ministroen Kontseiluko presidente izatera iritsi zen. Bere agintaldian, Itsas Armadako prestakuntza eta irakaskuntza hobetzea eta arrantza sustatzea izan zituen helburu.
Bere gobernuaren ezaugarri nagusiak langile-politika egokia eta Espainiako Itsas Armada berrezartzeko ahalegin esanguratsuak izan ziren. Sevillako senatari eta diputatu ere izan zen, beti Alderdi Moderatuarekin lerrokatuta.

## Kabinetea

Ministroen Kontseilua, 1857ko urriaren 15a – 1858ko urtarrilaren 18a :
| Funtzioa | Izena eta abizenak | Denbora |
| Ministroen Kontseiluko presidentea | Francisco Armero | 1857ko urriaren 15a – 1858ko urtarrilaren 18a |
| Gerra ministroa | Francisco Armero | 1857ko urriaren 15a – 1858ko urtarrilaren 18a |
| Agintaritza ministroa | Francisco Armero | 1857ko urriaren 15a – urriaren 25a (bitarteko) |
| Agintaritza ministroa | Manuel Bermúdez de Castro y Díez | 1857ko urriaren 25a – 1858ko urtarrilaren 18a |
| Ogasun ministroa | Alejandro Mon y Menéndez | 1857ko urriaren 15a – 1858ko urtarrilaren 18a |
| Sustapen ministroa | Pedro Salaverría | 1857ko urriaren 15a – 1858ko urtarrilaren 18a |
| Estatu ministroa | Francisco Martínez de la Rosa | 1857ko urriaren 25a – 1858ko urtarrilaren 18a |
| Estatu ministroa | Leopoldo Augusto de Cueto | 1857ko urriaren 15a – urriaren 25a |
| Itsas Armada ministroa | Juan Salómon y Catters | 1857ko urriaren 15a – urriaren 25a |
| Itsas Armada ministroa | José María Bustillo | 1857ko urriaren 25a – 1858ko urtarrilaren 18a |
| Grazia eta Justizia ministroa | Joaquín José Casaus | 1857ko urriaren 25a – 1858ko urtarrilaren 18a |
| Grazia eta Justizia ministroa | Fernando Alvársz Martínez | 1857ko urriaren 15a – urriaren 25a |
# Leopoldo O'Donnellen lehen gobernua

Leopoldo O'Donnellek paper garrantzitsua izan zuen Espainiako gobernuan Biurteko Progresista bezala ezagutzen den aldian (1854-1856). 1854ko uztailetik urrira, O'Donnellek Baldomero Espartero buru zuen gobernuan Gerra Ministro kargua hartu zuen.
Garai hau 1854ko Iraultzak markatu zuen, Vicalvarada bezala ere ezaguna, aurrerakoiak boterera eraman zituena eta Hamarkada Moderatuari amaiera eman ziona. Gobernuan egon zen bitartean, O'Donnellek armada berrantolatzen eta herrialdea modernizatzea eta erakunde demokratikoak indartzea bilatzen zuten erreformak ezartzen lan egin zuen.

## Kabinetea

Ministroen Kontseilua, 1856ko uztailaren 14a – urriaren 12a :
| Funtzioa | Izena eta abizenak | Denbora |
| Ministroen Kontseiluko presidentea | Leopoldo O'Donnell | 1856ko uztailaren 14a – urriaren 12a |
| Gerra ministroa | Leopoldo O'Donnell | 1856ko uztailaren 14a – urriaren 12a |
| Estatu ministroa | Nicomedes Pastor Díaz | 1856ko uztailaren 14a – urriaren 12a |
| Agintaritza ministroa | Antonio de los Ríos Rosas | 1856ko uztailaren 14a – urriaren 12a |
| Itsas Armada ministroa | Pedro Bayarri | 1856ko uztailaren 14a – urriaren 12a |
| Sustapen ministroa | José Manuel Collado y Parada | 1856ko uztailaren 14a – urriaren 12a |
| Ogasun ministroa | Manuel Cantero de San Vicente | 1856 uztailaren 14a – irailaren 20a |
| Ogasun ministroa | Pedro Salaverría y Charitu | 1856ko irailaren 20a – urriaren 12a |
| Grazia eta Justizia ministroa | Claudio Anton de Luzuriaga | 1856ko uztailaren 14a – abuztuaren 7a |
| Grazia eta Justizia ministroa | Cirilo Alvárez | 1856ko abuztuaren 7a – urriaren 12a |
# Josune Aramendi Perez

Josune Aramendi Perez (Markina-Xemein, Bizkaia, 1994ko ekainaren 5a) bertsolaria eta irakaslea da.

## Bizitza

Lorea Perez eta Iñaki Aramendiren alaba da. Bera baino ahizpa nagusiago bat dauka. Ingeles Filologia ikasketak egin zituen Euskal Herriko Unibertsitatean, Gasteizen, ondoren Filologia Hispanikoa Burgosko Unibertsitatean.
Irakasle dihardu Soraluzeko eskola publikoan.

## Bertsolari ibilbidea

Etxetik datorkio Aramendiri bertsozaletasuna, txikitatik izan du bertsoa oso presente. Aitona eta bereziki haren anaia oso bertsozalea zen, eta Josunek eskolan, 5.mailan, Juanjo Respaldizarekin hasi zen eta harekin sakondu zuen bide hori.
12 urterekin hasi zen bertsotan. Bere lehenengo plazak Bizkaiko Eskolartekoan eta BBK sariketan egin zituen. Harrezkero, besteak beste, honakoetan kantatu du: urtero antolatzen den Markina-Xemeingo Akerbeltz gaztetxeko urtarrileko saioan eta Bizkaiko Taldekakoan Akerbeltzen antxumak taldearekin. 2018an parte hartu zuen lehenengoz Bizkaiko Bertsolari Txapelketan.
Hasieran, Jone Uria, Miren Amuriza eta Arrate Illaro izan zituen erreferente, besteak beste.Fernando Aire "Xalbador" eta Lazkao Txiki ditu bertsolari kuttunenak.
Txapelketetako esperientzia ederra eta era berean oso exijentea iruditzen zaio. Idazle bat: Liburu bat: Kontrako eztarritik.Idazle bat: Leire Bilbao. Aktore bat: Aitziber Garmendia. Kantari bat: Gorka Urbizu

## Lorpenak

* 2021ean Bizkaiko Bertsolari Txapelketako Finalaurrekoetarako txartela lortu zuen Getxon.

## Erreferentziak

* 1 2 Elkartea, Xenpelar Dokumentazio Zentroa-Bertsozale. «Josune Aramendi - Biografías - BDB. Base de datos sobre bertsolarismo» bdb.bertsozale.eus (Noiz kontsultatua: 2025-03-08).
* 1 2 ««Gehien disfrutatu izan ditudan saioak librekoak izan dira»» bertsoa.eus (Noiz kontsultatua: 2025-03-08).
* ↑ «Ileak tente entzunaldi bakarrean» Berria 2023-08-23 (Noiz kontsultatua: 2025-03-08).
* ↑ «Josune Aramendik irabazi du Getxoko kanporaketa - Uribe kosta» Hiruka.eus (Noiz kontsultatua: 2025-03-08).
* ↑ «Aramendik irabazi du Getxoko kanporaketa, eta finalerdiak osatuta geratu dira» Berria 2021-11-07 (Noiz kontsultatua: 2025-03-08).

## Kanpo estekak

* Bukaerako agurra. Ondarroa (Bizkaia) 2025-01-06
* Hasierako agurra, Ondarroa (Bizkaia) 2025-01-06
* Ganbarako gaia. Lemoa (Bizkaia) 2023-11-25
* Datuak: Q133190927